Филадельфи

Филадельфи () нь Америкийн Нэгдсэн Улсын 5 дахь, Пеннсилвани муж улсын хамгийн том хот юм. АНУ-ын нутгийн зүүн хойд хэсэгт, Делавэр, Скүүкил голуудын дагуу орших, Пеннсилванийн цорын ганц нэгдмэл хот-тойрог болно. 2010 оны тооллогоор 1,526,006 оршин суугчтай байв. Делавэрийн хөндийн эдийн засаг, соёлын төв болсон тус хотын ойр орчимд 6 сая хүн оршин суудаг бөгөөд АНУ-ын 5 дахь том метрополи бүсд тооцогдоно. Филадельфия хотыг Филли гэхээс гадна нэрний грек хэлээрх () утгаас гаралтайгаар Ах дүүсийн хайрын хот (philos (φίλος) "хайрлах", adelphos (ἀδελφός)  "ах дүү") гэж дуудах нь бий.

1682 онд хотыг Виллиам Пенн Пеннсилвани колонийн нийслэл болгон байгуулсан түүхтэй. Ийнхүү байгуулагдсан тус хот нь 1750-д онд Британийн Америкийн хамгийн том хот, хамгийн завгүй боомт болон цэцэглэж байжээ. Америкийн хувьсгалын үеэр Филадельфия хот 1776 оны Тусгаар тогтнолын тунхаглал, 1787 оны үндсэн хуульд гарын үсэг зурцгаасан, Америкийн Нэгдсэн Улсын тусгаар тогтнолын эцгүүдийн уулздаг газар байж, чухал үүрэг гүйцэтгэсэн юм. Филадельфия хот хувьсгалын дайны үеэр тус улсын нийслэлүүдийн нэг байснаас гадна Вашингтон хот баригдаж байх явцад түр нийслэлийн үүргийг гүйцэтгэж байжээ. 19-р зуунд аж үйлдвэрийн төв болсон Филадельфия хот нь мөн Европоос ирсэн шилжин суурьшигчид цутган ирдэг төмөр замын зангилаа байлаа. Цаашилбал, Африк-Америкчуудын Их нүүдлийн гол хүрэх цэгүүдийн нэг байсан бөгөөд 1950-д онд 2 сая хүн шилжин суурьшсан аж.

Өдгөө тус хот нь мэдээлэл, үйлчилгээнд суурилсан эдийн засагтай. Санхүүгийн үйл ажиллагаа нь хотын эдийн засгийн хамгийн том салбар юм. АНУ-ын хамгийн том эрүүл мэндийн сургалт, судалгааны төвүүдийн нэг нь тус хотод байрладаг. Филадельфийн баялаг түүхийн дурсгал жуулчдын сэтгэлийг ихэд татдаг бөгөөд Эрх чөлөөний хонхыг л гэхэд 2010 онд 2 сая жуулчин үзэж сонирхжээ.Park Statistics, National Park Service. Делавэрийн хөндийд Форчюн 500 жагсаалтад багтсан 12 компани төвлөрдгөөс 4 нь Филадельфияд бий. Орон нутгийн нийт бүтээгдэхүүн нь $388 тэрбум бөгөөд АНУ-ын 4 дэх, дэлхийн 9 дэх том эдийн засагтай хот болноb.

 Хүн ам 
 Огноо  Хүн амын тоо 1790  28.522 1800  41.220 1810  53.722 1820  63.802 1830  80.462 1840  93.665 1850  121.376 1860  565.529 Огноо  Хүн амын тоо 1870  674.022 1880  847.170 1890  1.046.964 1900  1.293.697 1910  1.549.008 1920  1.823.779 1930  1.950.961 1940  1.931.334 Огноо  Хүн амын тоо 1950  2.071.605 1960  2.002.512 1970  1.948.609 1980  1.688.210 1990  1.585.577 2000  1.517.550 2010  1.526.006 2016  1.567.872

 Ах дүү хотууд 
Филадельфи нь албан ёсоор найман хоттой хамтын ажиллагаатай:
  (Итали) (1964 оноос хойш)
  (Израил) (1966 оноос хойш)
  (Польш) (1976 оноос хойш)
  (Хятад) (1980 оноос хойш)
  (Өмнөд Солонгос) (1984 оноос хойш)
  (Камерун) (1986 оноос хойш)
  (Оросын Холбооны Улс) (1992 оноос хойш)
  (Герман 2015 оноос хойш)

 Уур амьсгал 

 Цахим холбоос 

 Phila.gov – Хотын захиргааны цахим хуудас
 The Encyclopedia of Greater Philadelphia 

Эшлэл

Ангилал:АНУ-ын их сургуулийн хот
Ангилал:АНУ-ын хот
Ангилал:АНУ-ын урьдын нийслэл
Ангилал:Далайн боомттой суурин
Ангилал:Делавэр голын суурин
Ангилал:Пеннсилванийн суурин
Ангилал:Саятан хот

Ангилал:Хойд Америкийн суурин